གློག་བརྙན་སོ་སོའི་བརྙན་རིས་དང་སྐད་ཀྱི་བརྗོད་བྱ་མ་འདྲ་བར་བརྟེན་རང་རང་ལ་ཐུན་མོང་མ་ཡིན་པའི་རིན་ཐང་རེ་ཡོད་དེ།ཟི་ཕན་ནས་ཡིན་པའི་འཁྲབ་ཁྲིད་པ་གྲགས་ཅན་ཨར་མོ་སྒྲོ་ཝརལགས་ཀྱིས་ནམ་རྒྱུན་ཉམས་སྤྲོ་བའི་གྲོང་ཁྱེར་གྱི་འཚོ་བ་བརྙན་རིས་སུ་ཕབ་ལ།དེ་ལ་བལྟས་པ་ཙམ་གྱིས་ལྟད་མོ་བ་སྤྲོ་སྣང་གི་ཚོར་འདུ་དྲག་པོ་ཞིག་དབང་མེད་དུ་སྐྱེས་ཡོང་།སི་ཝིར་ལན་ཌིའི་གློག་བརྙན་མཁན་པོ་པེ་གྷི་མན་ལ་མཚོན་ན།ཁོང་གིས་བརྙན་རིས་ཀྱི་ཚོན་མདངས་ཤིན་ཏུ་གཙིགས་སུ་འཛིན་ལ།འོད་མི་འདྲ་སྣ་ཚོགས་བཀོལ་ཏེ་ལྟད་མོ་བར་མཛེས་དཔྱོད་ཀྱི་རིན་ཐང་མཆོག་ཏུ་མེད་པ་བསྐྲུན།